+-----------------------------------------------------------------------+
| 3. การประกอบธุรกิจ                                                      |
+-----------------------------------------------------------------------+

3.1 ลักษณะผลิตภัณฑ์

บริษัท อีโนเว รับเบอร์ (ประเทศไทย) จำกัด (มหาชน) ประกอบกิจการหลักในการผลิต
และจำหน่ายผลิตภัณฑ์ 3 ชนิดด้วยกัน

1.  ยางนอก-ยางในรถจักรยานยนต์ ภายใต้เครื่องหมายการค้า IRC
    เป็นหลักบริษัทฯทำการผลิตและจำหน่ายไปยังตลาดในประเทศและต่างประเทศ
    สำหรับตลาดในประเทศจะจำหน่ายโดยตรงแก่ บริษัทผู้ผลิตรถจักรยานยนต์ ซึ่งเรียกว่า OEM
    (Original Equipped Manufacturer) ทั้ง 6 ราย ได้แก่ รถจักรยานยนต์ Honda ,
    Yamaha , Suzuki , Kawasaki , Cagiva และ Tiger และจำหน่ายให้แก่
    ตลาดทดแทน (Replacement) อันได้แก่ ตลาดอะไหล่เพื่อเปลี่ยนยางเส้นต่อๆไป
    โดยผ่านตัวแทนจำหน่ายคือ บริษัท สิทธิผล 1919 จำกัด
    ส่วนตลาดในต่างประเทศนั้นจะจำหน่ายไปในภูมิภาคต่างๆทั่วโลก ได้แก่ ญี่ปุ่น, เอเชีย,
    ยุโรปตะวันออกกลาง และอเมริกา

2. ผลิตภัณฑ์ชิ้นส่วนยางเพื่อใช้ในอุตสาหกรรม (Industrial Elastomer
Part)บริษัทฯทำการผลิตและจำหน่ายชิ้นส่วนยางประเภทต่างๆ
โดยส่วนใหญ่จำหน่ายสู่อุตสาหกรรมผู้ผลิตรถยนต์และรถจักรยานยนต์ (Original Equipped
Manufacturer) ผลิตภัณฑ์สำคัญ เช่น ยางแท่นเครื่อง , ยางขอบกระจก ,ยางขอบประตู
และชิ้นส่วนยางอื่นๆกลุ่มลูกค้า คือ ผู้ผลิตรถยนต์ ,รถจักรยายนต์ และผู้ผลิตชิ้นส่วนต่อเนื่องทั้งหมด
ส่วนยอดจำหน่ายที่เหลือเป็นชิ้นส่วนอุตสาหกรรมอื่นๆทั่วไป เช่น ยางติดวาล์วทางเดินน้ำ,
ยางหุ้มข้อต่อ, ยางกันกระเทือน, ยางครอบวาล์วเครื่องใช้ไฟฟ้า, ยางพันท่อแอร์ เป็นต้น

3. วงล้อรถจักรยานยนต์ (Wheel Set Assembly)
บริษัทฯเริ่มสายการผลิตผลิตภัณฑ์นี้เมื่อเดือนมกราคม 2546 โดยในปัจจุบันจำหน่ายให้กับบริษัท
ไทยซูซูกิ มอเตอร์ จำกัด เพียงผู้เดียว
ผลิตภัณฑ์วงล้อรถจักรยานยนต์เป็นผลิตภัณฑ์ที่เกิดจากการนำชิ้นส่วนวงล้อประกอบเข้าด้วยกันกับยางนอกและยางใน
เพื่อใช้ในการประกอบรถจักรยานยนต์ มีทั้งชนิดที่เป็นวงล้อแบบซี่ลวด(Spoke Wheel)
และวงล้อแบบอลูมิเนียมอัลลอยด์ (Casting Wheel)

สัญญาการให้ความช่วยเหลือด้านเทคนิค

บริษัท อีโนเว รับเบอร์ (ประเทศไทย) จำกัด (มหาชน) และบริษัท อีโนเว รับเบอร์
จำกัดประเทศญี่ปุ่นได้มีการทำสัญญาการให้ความช่วยเหลือทางด้านเทคนิคต่อกัน(Technical
Assistance Agreement) ในวันที่ 8 กรกฎาคม 2513 เป็นต้นมา
และมีการต่ออายุกันจนกระทั่งปัจจุบัน สัญญาดังกล่าวมีผลใช้บังคับจนถึงวันที่ 7 กรกฎาคม 2553
สาระสำคัญของสัญญาประกอบด้วยการอนุญาตให้บริษัท อีโนเว รับเบอร์ (ประเทศไทย) จำกัด
(มหาชน) ใช้เครื่องหมายการค้า “ IRC” รวมทั้งการช่วยเหลือเทคโนโลยีในการผลิต
ผลิตภัณฑ์ยางนอก ยางใน รถจักรยานยนต์ และชิ้นส่วนยางเพื่อใช้ในอุตสาหกรรมต่างๆ
ทั้งนี้เพื่อให้คุณภาพของผลิตภัณฑ์ที่ผลิตในประเทศไทยได้มาตรฐานเดียวกับผลิตภัณฑ์ที่ผลิตโดย บริษัท
อีโนเว รับเบอร์ จำกัด ประเทศญี่ปุ่น
ในการนี้บริษัทมีสัญญาที่จะต้องจ่ายค่าธรรมเนียมในการใช้เครื่องหมายการค้า
และความช่วยเหลือทางด้านเทคโนโลยีให้แก่บริษัท อีโนเว รับเบอร์ จำกัด ประเทศญี่ปุ่น
โดยคิดแยกตามสายผลิตภัณฑ์ดังนี้คือ

A. 0.95% ของยอดจำหน่ายสุทธิสำหรับผลิตภัณฑ์ยางนอกรถจักรยานยนต์

B. 0.93% ของยอดจำหน่ายสุทธิสำหรับผลิตภัณฑ์ยางในรถจักรยานยนต์

C. 2.87% ของยอดจำหน่ายสุทธิในปีที่ 1 สำหรับผลิตภัณฑ์ชิ้นส่วนยางอุตสาหกรรม

2.50% ของยอดจำหน่ายสุทธิในปีที่ 2 สำหรับผลิตภัณฑ์ชิ้นส่วนยางอุตสาหกรรม

  2.00% ของยอดจำหน่ายสุทธิในปีที่3,4 และ 5 สำหรับผลิตภัณฑ์ชิ้นส่วนยางอุตสาหกรรม

  1.00% ของยอดจำหน่ายสุทธิในปีที่ 6 และปีต่อๆไปสำหรับผลิตภัณฑ์ชิ้นส่วนยางอุตสาหกรรม

บัตรส่งเสริมการลงทุน

บริษัท อีโนเว รับเบอร์ (ประเทศไทย) จำกัด (มหาชน)
ได้รับบัตรส่งเสริมการลงทุนจากคณะกรรมการส่งเสริมการลงทุนรวมทั้งสิ้น 10 ฉบับดังนี้

1.  ยางนอกยางในเพื่อชิ้นส่วนอะไหล่

2.  ยางขอบตู้คอนเทนเนอร์ ยางขอบประตู และยางขอบกระจก

3.  ยางสำหรับผลิตภัณฑ์อีเลคทรอนิคเพื่อการส่งออก

4.  ผลิตยางฟองน้ำเพื่อการส่งออก

5.  ผลิตยางนอกยางใน

6.  COMPOUND RUBBER

7.  ยางนอกรถจักรยานยนต์

8.  โยกย้ายสถานประกอบการผลิตชิ้นส่วนยางชนิดต่างๆ และยางผสม

9.  ผลิตชิ้นส่วนยางชนิดต่างๆ และยางผสม

10. ผลิตยางแท่นเครื่อง ชิ้นส่วนยางและยางผสม

ปัจจุบันหมดอายุแล้ว 6 ฉบับ ยกเลิก 2 ฉบับ ยังคงได้รับสิทธิประโยชน์จากบัตรส่งเสริมการลงทุนอีก
2 ฉบับ ดังมีรายละเอียดดังนี้

บัตรส่งเสริมการลงทุนเลขที่ 1152/2540 ลงวันที่ 6 มีนาคม 2540 และฉบับแก้ไขเพิ่มเติมเลขที่
4782/2541 ลงวันที่ 24 เมษายน 2541 ในกิจการผลิตชิ้นส่วนยางชนิดต่างๆและยางผสม ประเภท
1.19 การผลิตผลิตภัณฑ์ยาง และประเภท 4.25 การผลิตชิ้นส่วนอื่นๆของยานพาหนะ

โดยได้รับสิทธิและประโยชน์ที่สำคัญดังนี้

1.  ให้ได้รับลดหย่อนอากรขาเข้ากึ่งหนึ่งเฉพาะเครื่องจักรที่ไม่อยู่ในรายการปรับลดอากรขาเข้าตามประกาศกระทรวงการคลังที่
    ศก. 13/2533

2.  ตามมาตรา 28
    ให้ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมติ
    เฉพาะเครื่องจักรส่วนที่ยังไม่ได้นำเข้าหรือที่นำเข้าแล้ว
    แต่ได้รับอนุญาตจากสำนักงานให้ใช้ธนาคารค้ำประกัน
    หรือที่ได้ขอสงวนสิทธิ์การคืนอากรขาเข้าไว้กับกรมศุลกากรแล้ว ทั้งนี้ตั้งแต่ วันที่ 4 มีนาคม
    2541

3.  ตามาตรา 36 (1)
    ให้ได้รับยกเว้นอากรขาเข้าสำหรับวัตถุดิบแลัวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลาหนึ่งปี
    นับแต่วันนำเข้าครั้งแรก

4.  ตามมาตรา 36 (2)
    ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลาหนึ่งปี
    นับแต่วันนำเข้าครั้งแรก

5.  ตามมาตรา 36 (4)
    ให้ได้รับอนุญาตให้หักเงินได้พึงประเมินเป็นจำนวนเงินเท่ากับร้อยละห้าของรายได้ที่เพิ่มขึ้นจากปีก่อน
    จากการส่งออกเป็นระยะเวลาสิบปี นับแต่วันที่มีรายได้จากการประกอบกิจการนั้น
    ทั้งนี้รายได้จากการส่งออกของปีนั้นๆจะต้องไม่ต่ำกว่ารายได้จากการส่งออกเฉลี่ยของสามปีย้อนหลังยกเว้นสองปีแรก
    ทั้งนี้ต้องไม่เกินวันที่ 17 กุมภาพันธ์ 2541

บัตรส่งเสริมการลงทุนเลขที่ 1556(1) / 2544 ลงวันที่ 31 สิงหาคม 2544 ในกิจการประเภท 4.8 กิจการชิ้นส่วนพาหนะ และประเภท 6.9 กิจการผลิตผลิตภัณฑ์พลาสติก หรือเคลือบพลาสติก

โดยได้รับสิทธิและประโยชน์ที่สำคัญคือ

1.  ตามมาตรา 29 ให้ได้รับลดหย่อนอากรขาเข้าสำหรับเครื่องจักรกึ่งหนึ่งตามที่คณะกรรมการ
    พิจารณาอนุมติเว้นแต่รายการเครื่องจักรที่มีอากรขาเข้าต่ำกว่าร้อยละสิบ จะไม่ได้รับลดหย่อน

2.  ตามมาตรา 31
    ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาสามปี
    นับแต่วันที่เริ่มมีรายได้จากการประกอบกิจการนั้น
    รายได้ที่ต้องนำมาคำนวณกำไรสุทธิที่ได้จากการประกอบกิจการตามวรรคหนึ่ง
    ให้รวมถึงรายได้จากการจำหน่ายผลพลอยได้ ได้แก่
    เศษหรือของเสียจากขบวนการผลิตในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคล
    ผู้ได้รับการส่งเสริมจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดระยะเวลาไม่เกินห้าปีนับแต่วันพ้นกำหนดเวลานั้น
    โดยจะเลือกหักจากกำไรสุทธิของปีใดปีหนึ่งหรือหลายปีก็ได้

3.  ตามมาตรา 34
    ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลตามมาตรา
    31
    ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

4.  ตามมาตรา 36 (1)
    ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลาหนึ่งปี
    นับแต่วันนำเข้าครั้งแรก

5.  ตามมาตรา 36 (2)
    ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อการส่งกลับออกไปเป็นระยะเวลาหนึ่งปี
    นับแต่วันนำเข้าครั้งแรก

    2.  การตลาดและภาวะการแข่งขัน

สภาวะการตลาดยางนอก-ยางใน รถจักรยานยนต์

ตลาดในประเทศ

1.ตลาด OEM (Original Equipped Manufacturer) คือโรงงานประกอบรถจักรยานยนต์
หรือที่เราเรียกว่ายางติดรถสามารถแบ่งออกได้ 2 กลุ่ม คือ ประกอบเป็นคันเพื่อขายภายในประเทศ
(Local Market) และเพื่อการส่งออก (Export Market)
ตลาดในกลุ่มนี้มีการเติบโตอย่างต่อเนื่อง ในช่วงปี 2546 ที่ผ่านมาเติบโตถึง 28.50%
เมื่อเทียบกับปี 2545 และยังคงมีแนวโน้มที่เติบโตอย่างต่อเนื่อง
เมื่อเปรียบเทียบปริมาณรถจักรยานยนต์ภายในประเทศยังมีอัตราส่วนส่วนที่สูงเมื่อเทียบกัยประเทศอื่น
ปัจจุบันอัตราส่วนของการส่งออกรถจักรยานยนต์อยู่ที่ประมาณ 20%
ของยอดการประกอบทั้งหมดขายในอาเซียน และออสเตรเลีย
ตลาดในกลุ่มนี้มีการแข่งขันสูงแต่ก็ยังสามารถมีส่วนแบ่งตลาดเป็นอันดับ 1
เนื่องด้วยเทคโนโลยีในการออกแบบและ คุณภาพที่มาตรฐานลูกค้าในกลุ่มนี้เช่น Thai Honda ,
Thai Suzuki , Yamaha , Kawasaki , Tiger

2. ตลาด REM (Replacement Equipped Market) คือ
ตลาดทดแทนภายในประเทศปัจจุบันมีปริมาณรถจักรยานยนต์ในประเทศมากกว่า 16 ล้านคัน
เป็นตลาดที่ใหญ่มีการแข่งขันสูง ราคาและคุณภาพสินค้ามีหลายระดับทำให้ตลาดแบ่งออกได้หลายกลุ่ม
ปัจจุบันบริษัทฯได้พัฒนาผลิตภัณฑ์ใหม่ๆเพื่อความหลากหลายออกสู่ตลาด
แต่ยังคงไว้ซึ่งคุณภาพในระดับมาตรฐาน

ตลาดต่างประเทศ

1. ตลาด OEM (Original Equipped Manufacturer) คือ
โรงงานประกอบรถจักรยานยนต์ในต่างประเทศ
ปัจจุบันมีการแข่งขันในตลาดรถจักรยานยนต์สูงทำให้ผู้ประกอบการจักรยานยนต์พยายามลดต้นทุนโดยการหาแหล่ง
Supply ใหม่ที่มีศักยภาพในด้าน ราคา คุณภาพ และการจัดส่ง
ทำให้เป็นโอกาสอันดีในการเพิ่มส่วนแบ่งตลาดในตลาดต่างประเทศ
เนื่องจากข้อได้เปรียบด้านเทคโนโลยีในการส่งออกแบบ และคุณภาพ อีกทั้งอยู่ในแหล่งวัตถุดิบ
ทำให้สามารถแข่งขันในตลาดได้ เช่น HONDA ITALY , HONDA INDIA , และ SUZUKI JAPAN
เป็นต้น

2.  ตลาด REM (Replace Equipped Market) คือ ตลาดทดแทนในต่างประเทศ
    เป็นตลาดที่กว้างมีองค์ประกอบสำคัญในการเพิ่มส่วนแบ่งการตลาด คือ ตัวแทนจำหน่าย
    (Dealer) และผู้ซื้อ (End User) จึงเป็นตลาดที่มีการแข่งขันสูงในด้านราคา
    และการพยายามสร้างตัวแทนจำหน่ายให้เข้มแข็ง ตลาดนี้มีคู่แข่งขันที่สำคัญคือ จีน
    ข้อได้เปรียบคือค่าจ้างแรงงานที่ถูกกว่า
    แต่เนื่องจากเป็นตลาดที่มีความหลากหลายทั้งในด้านราคาและคุณภาพ
    ทำให้คุณภาพสินค้ามีหลายระดับขึ้นอยู่กับการวางสินค้าอยู่ในระดับใด
    โดยมุ่งเน้นในด้านคุณภาพที่มีการพัฒนาอย่างต่อเนื่อง

ศักยภาพในการแข่งขัน

+-------------+---+-----------------------------------------------------+
| ด้านเทคโนโลยี | : | บร                                                  |
|             |   | ิษัทฯมีหน่วยงานออกแบบวิจัยและพัฒนาในการปรับปรุงผลิตภัณฑ์อย่างต่อเ |
|             |   | นื่องอีกทั้งได้รับการสนับสนุนทางเทคโนโลยีจากบริษัทแม่ในประเทศญี่ปุ่น |
+-------------+---+-----------------------------------------------------+
| ด้านคุณภาพ    | : | ปัจจุบันมีการแข่งขันสูงทั้งในตลาดภายในประเทศ                 |
|             |   | และตลาดต่างประเทศ                                    |
|             |   | คุณภาพในระ                                           |
|             |   | ดับสากลจึงเป็นสิ่งจำเป็นอย่างยิ่งที่จะต้องรักษาและพัฒนาอย่างต่อเนื่อง |
|             |   | ควบคู่ไปกับการพัฒนาระดับระดับคุณภาพสากล ISO 9001/2000      |
|             |   | ที่ทางบริษัทฯนำมาใช้ในการบริหารระบบคุณภาพ                  |
+-------------+---+-----------------------------------------------------+
| ด้านต้นทุน     | : | บริษัทฯมีนโยบายในการพัฒนาต้นทุนภายในอย่างต่อเนื่อง            |
|             |   | โดยเน้นการบริหารกระบวนการผลิต                          |
|             |   | ลดความสูญเสียในกระบวนการผลิต เน้นการบริหารและจัดการที่ดี     |
|             |   | และเพิ่มผลผลิต โดยไม่ส่งผลกระทบต่อคุณภาพสินค้า               |
|             |   | อีกทั้งใกล้แหล่งวัตถุดิบหลัก คือ ยางธรรมชาติ                   |
|             |   | ทำให้มีศักยภาพในการแข่งขัน                               |
+-------------+---+-----------------------------------------------------+
| ด้านการผลิต   | : | บริษัทฯได้นำเอา                                        |
|             |   | เทคโนโลยีด้านระบบคอมพิวเตอร์มาใช้เกี่ยวกับการบริหารด้านการผลิต |
| และการส่งมอบ |   | การควบคุมสินค้าและวัตถุดิบมีประสิทธิภาพ                      |
|             |   | รวมถึงการส่งมอบตามความต้องการของลูกค้า และตรงต่อเวลา      |
|             |   | จนกระทั่งความถูกต้องของเอกสาร                           |
+-------------+---+-----------------------------------------------------+
| ด้านข้อมูลทาง  | : | มีการศึกษาวิเคราะห์สภาวะการแข่งขันเกี่ยวกับการตลาดอย่างต่อเนื่อง |
|             |   | เพื่อให้ทันต่อสถานการณ์ทางการตลาด                         |
| การตลาด     |   | และทราบถึงข้อได้เปรียบเสียเปรียบในเชิงการค้า                |
+-------------+---+-----------------------------------------------------+

สภาวะตลาดชิ้นส่วนยางอุตสาหกรรม

ผลิตภัณท์ของชิ้นส่วนยางอุตสาหกรรม (IED) แบ่งจำหน่ายตามกลุ่มของลูกค้าดังนี้

1. Automobile Group คือโรงงานประกอบรถยนต์ในประเทศไทยทั้งหมด เช่น Toyota ,
Isuzu , MMC , Honda , Nissan , Hino , General Motors , Auto Alliance.
การจำหน่ายโดยตรงให้กับผู้ประกอบรถนี้ผลิตภัณฑ์ส่วนใหญ่เป็นผลิตภัณฑ์ที่มีคุณลักษณะพิเศษที่ต้องทำการประกอบในโรงงานผลิตรถยนต์
เช่น ขอบยางกระจกรถยนต์ ปะเก็นฝาวาวล์ ยางแท่นเครื่อง
ลูกค้ากลุ่มนี้เป็นลูกค้ากลุ่มใหญ่ที่สุดทั้งจำนวนปริมาณชิ้น การสั่งซื้อ และจำนวนเงิน

2. Motorcycle Group คือกลุ่มโรงงานประกอบรถจักรยานยนต์ทั้งหมด เช่น Thai Honda,
Thai Suzuki , Kawasaki ,Yamaha ,Tiger
การจำหน่ายกลุ่มลูกค้าเหล่านี้มียอดการขายเป็นอันดับสองของการขายทั้งหมดเนื่องจากการประกอบรถจักรยานยนต์มีจำนวนที่สูงมาก
โดยเฉพาะ Thai Honda

3. Spare Parts กลุ่มลูกค้าที่สั่งซื้อผลิตภัณฑ์เดียวกันกับโรงงานประกอบสำหรับบริการหลังการขาย
ซึ่งจะมีการส่งมอบ และการบรรจุแตกต่างจากโรงงานประกอบแต่คุณภาพเดียวกัน

ลูกค้าสามกลุ่มนี้เนื่องจากมียอดการซื้อสูงทำให้ผู้ผลิตทุกรายต้องการที่จะเข้ามาในตลาดนี้ซึ่งดูเหมือนว่าเป็นตลาดเปิดที่ผู้ผลิตทุกรายสามารถเข้ามาแข่งขันราคาได้
แต่ในความเป็นจริงในการเสนอตัวเข้ามาแข่งขันราคากับผู้ผลิตรายเดิมนั้นสามารถทำได้ในระดับหนึ่งเท่านั้น
ซึ่งหากเป็นผู้ผลิตรายใหม่ยังมีขั้นตอนอีกมากที่ผู้ซื้อจะต้องตรวจสอบ เช่น ต้องเป็นผู้ผลิตที่มี
technical know how ต้องมีมาตรฐานคุณภาพเช่น ISO,QS บางชิ้นส่วนต้องมีการวิจัยและทดสอบ
จากมาตรการเหล่านี้ทำให้ผู้ผลิตที่ไม่มี technical know how ไม่สามารถที่จะเข้ามาเป็น
supplier รายใหม่ได้โดยง่าย

แต่ใช่ว่าผู้ผลิตรายเดิมเช่น IRC จะไม่มีอุปสรรคในกลุ่มลูกค้านี้ เพราะปัจจุบันผู้ผลิตยางรายสำคัญๆ
ของญี่ปุ่นได้เข้ามาเปิดดำเนินกิจการในประเทศไทยหลายโรงงาน เช่น Tokai Rubber -
Nishikawa - Molten - Kinukawa etc ซึ่งแต่ละรายก็มี know how
ของตัวเองทั้งสิ้นสามารถออกแบบและทดสอบ ผลิตภัณฑ์ของตัวเองได้
และยังเป็นที่ไว้วางใจของลูกค้าเหล่านี้ด้วยเพราะผลิตให้กับบริษัทแม่ที่ญี่ปุ่นอยู่แล้ว

ผลิตภัณฑ์เหล่านี้เราสามารถที่จะได้รับการคัดเลือกเป็นผู้ผลิตเช่น Toyota Motors ที่จะออก
รถกระบะรุ่นใหม่ในปีหน้า Toyota Motors ไว้วางใจให้ IRC เป็นผู้ผลิตชิ้นส่วนให้โดยส่งตรงถึง
39 รายการ และส่งไป 2nd tier อีกมากกว่า 10 รายการ อีกทั้ง
ผลิตภัณท์บางอย่างเราสามารถเพิ่มมูลค่าได้ด้วยการนำผลิตภัณท์นอกเหนือจากยางมาประกอบเข้าด้วยกันเป็นชุดสำเร็จรูปแทนการประกอบที่โรงงานรถยนต์

4. Sub Automobile and Sub Motorcycle สองกลุ่มนี้บริษัทเป็น 2nd tier เช่น Thai
Stanley - Koito - Honda Lock - Able Sanoh - Showa - Halla เป็นต้น
ลูกค้ากลุ่มนี้มีมากกว่า 100 ราย
ที่เป็นลูกค้าของบริษัทกลุ่มนี้มีผู้ผลิตมากรายต่างแข่งขันกันเสนอราคาเพื่อให้ได้เป็นผู้ผลิต
กลุ่มลูกค้านี้บางรายเข้มงวดทางด้านคุณภาพ
และเอกสารเช่นเดียวกับโรงงานประกอบซึ่งลูกค้าเช่นนี้ส่วนใหญ่จะไว้วางใจให้บริษัทเป็นผู้ผลิต
ส่วนลูกค้าที่ไม่เข้มงวดทางด้านคุณภาพและเอกสารมากนักหรือเป็นชิ้นส่วนที่ไม่เกี่ยวข้องกับความปลอดภัย
ลูกค้าเหล่านี้เลือกราคาเป็นอันดับต้นๆในการตัดสินใจ
ซึ่งทางเราจะเสนอทางเลือกให้ลูกค้าโดยเสนอแนวทางการลดต้นทุนโดยใช้ทางเลือกในการผลิตซึ่งเรามีเครื่องจักรทุกชนิดในการผลิตยางเช่น
เครื่องอบยาง ทั้งระบบไฟฟ้า ระบบไอน้ำหรือระบบฉีดยางอัตโนมัติ ซึ่งต่างมีข้อดีเสียต่างกัน
หรืออาจเลือกใช้การฉีดยางด้วย ระบบไมโครเวฟ การฉีดยางด้วยระบบเป่าแล้วนึ่งด้วยไอน้ำ
ระบบการผลิตยางที่หลากหลายเหล่านี้จะมีผลทางด้านราคาต้นทุนที่จะเสนอให้ลูกค้าเลือกเพื่อความเหมาะสมกับต้นทุนของลูกค้า

5. Non Automobile and Export ลูกค้ากลุ่มนี้เช่น Siam Kubota - Siam Cast Iron
Work - Toyo Valve - Fukui - JFK - PML Inc กลุ่มนี้มีผู้ผลิตที่เสนอราคาแข่งขันมากราย
ราคาและความรวดเร็วในการทำตัวอย่าง เป็นสิ่งสำคัญในการขายของกลุ่มนี้
ชิ้นส่วนยางที่ส่งให้ลูกค้าเหล่านี้มีความต้องการคุณภาพตั้งแต่ระดับสูง เช่น ชิ้นส่วนอิเลคโทรนิค
จนถึงระดับคุณภาพ ทั่วไปเช่นชิ้นส่วนเฟอร์นิเจอร์ โดยเน้นทางด้านราคาเป็นหลัก
แม้จะต้องแข่งขันทางด้านราคาอย่างรุนแรงแต่ด้วยความมั่นใจและเชื่อถือในคุณภาพที่ IRC
ได้สร้างมายาวนานกว่า 30 ปีทำให้เราสามารถเป็นผู้ผลิตให้กับลูกค้าสำคัญเหล่านี้ได้

ตลาดต่างประเทศเป็นตลาดที่เรามุ่งมั่นจะขยายในปีนี้บริษัทมีแผนที่จะออกร้านเพื่อเผยแพร่ชื่อเสียงและเป็นการเปิดตลาดในต่างประเทศซึ่งได้รับความช่วยเหลือทางด้านข้อมูล
และสถานที่จัดงานจากกรมส่งเสริมการส่งออก

การส่งออก
เป็นตลาดที่มีการแข่งขันสูงมากทั้งด้านราคาและคุณภาพผู้ผลิตที่มีศักยภาพการแข่งขันสูงมากในตลาดโลกเช่น
จีนและอินเดียต่างพัฒนาการผลิตและใช้เทคโนโลยีตลอดจนการสนับสนุนจากรัฐบาลทำให้ผู้ผลิตจากประเทศอื่นแข่งขันได้ยากกว่าปกติ
แต่เป็นที่น่ายินดีที่รัฐบาลไทยตระหนักถึงข้อเสียเปรียบเหล่านี้พยายามช่วยเหลือในการลดภาษีวัตถุดิบที่ใช้ในการผลิตทำให้โอกาสในการแข่งขันเรามีมากขึ้น

การวิจัย และพัฒนาผลิตภัณฑ์ของเรา ได้จัดตั้งบริษัทวิจัยและพัฒนาขึ้นมาเพื่อปรับปรุง
และพัฒนาชิ้นส่วนวัตถุดิบ ตลอดจนกระบวนการผลิตเพื่อให้ทันสมัย
และเพื่อเป็นการลดต้นทุนการผลิตเพื่อลดขั้นตอนการผลิตที่ไม่จำเป็นออกไป
ซึ่งจะส่งผลให้ผลการดำเนินงานของเราดีขึ้น และสามารถที่จะแข่งขันในตลาดโลกได้

2.  การจัดหาผลิตภัณฑ์

บริษัทแบ่งสายการผลิต ออกเป็น 3 สายการผลิต ดังนี้

1.  สายการผลิต ยางนอก –ยางใน รถจักรยานยนต์ กำลังการผลิตยางนอกประมาณ 6.00
    ล้านเส้น/ปี ยางใน 8.58 ล้านเส้น/ปี ซึ่งผลิตตามคำสั่งซื้อของลูกค้า
    และโอนให้สายการผลิตวงล้อรถจักรยานยนต์

2.  สายการผลิตชิ้นส่วนยางอุตสาหกรรม กำลังการผลิตประมาณ 134.23 ล้านชิ้น/ปี
    โดยผลิตตามคำสั่งซื้อของลูกค้า

3.  สายการผลิตวงล้อรถจักรยานยนต์ กำลังการผลิตประมาณ 1.20 ล้านวงล้อ/ปี
    โดยผลิตตามคำสั่งซื้อของลูกค้า

  ข้อมูลเกี่ยวกับวัตถุดิบ

ตลอดระยะกว่า 30 ปีที่ผ่านมาบริษัทฯมุ่งมั่นที่จะผลิตยางรถจักรยานยนต์
และชิ้นส่วนยางอุตสาหกรรมที่เปี่ยมด้วยคุณภาพตลอดมา
บริษัทฯจึงให้ความสำคัญกับระบบควบคุมคุณภาพสินค้านับตั้งแต่การคัดเลือกวัตถุดิบ
การตรวจสอบและการควบคุมการผลิต จนกระทั่งการตรวจสอบผลิตภัณฑ์ก่อนและหลังการขาย
นอกจากนี้บริษัทฯยังนำระบบการจัดการด้านคุณภาพQS9000 มาใช้ในกระบวนการผลิต
ดังจะเห็นได้ว่าบริษัทฯได้รับการรับรองมาตรฐานผลิตภัณฑ์ยุโรป (E-MARK)
และมาตรฐานอุตสาหกรรม (มอก)

บริษัท อีโนเว รับเบอร์ (ประเทศไทย) จำกัด (มหาชน)
มีการจัดหาวัตถุดิบที่สำคัญที่ใช้ในการผลิตจากหลายแหล่งด้วยกัน
โดยเป็นบริษัทที่มีอำนาจในการต่อรองการจัดหาวัตถุดิบ
ทั้งนี้เนื่องจากบริษัทฯมีความต้องการใช้วัตถุดิบประเภทต่างๆค่อนข้างสูง
จากกำลังการผลิตที่สูงเมื่อเทียบกับผู้ผลิตอื่นๆในอุตสาหกรรมเดียวกันอีกทั้งวัตถุดิบส่วนใหญ่บริษัทสามารถจัดหาได้จากหลายแหล่ง
ปัจจุบันมีผู้จำหน่ายวัตถุดิบให้บริษัทฯประมาณ 30 ราย จากแหล่งต่างๆดังนี้

ชนิดของวัตถุดิบ แหล่งที่มา

ผ้าใบไนล่อน ไทย , ไต้หวัน , ญี่ปุ่น

ยางธรรมชาติ ไทย

ยางสังเคราะห์ ญี่ปุ่น , เกาหลี , เยอรมัน

ลวดขอบยางนอก ไทย , เกาหลี . มาเลเซีย

วาล์วยางใน ไทย , ไต้หวัน

คาร์บอนแบล็ค ไทย

เคมีภัณฑ์ต่างๆ ไทย ,อื่นๆ

ชิ้นงานเหล็ก ไทย , ญี่ปุ่น

สัดส่วนมูลค่าการซื้อวัตถุดิบในประเทศ คิดเป็น ร้อยละ 70

สัดส่วนมูลค่าการซื้อวัตถุดิบต่างประเทศ คิดเป็น ร้อยละ 30

อนึ่งบริษัทฯมิได้มีการซื้อวัตุดิบจำเพาะรายหนึ่งรายใดเกินกว่าร้อยละ 30 ของมูลค่าวัตถุดิบทั้งหมด
และไม่ได้มีวัตถุดิบชนิดใดมีต้นทุนเกินกว่าร้อยละ 50 ของต้นทุนผลิตรวม

วัตถุดิบหลักที่สำคัญในการผลิตได้แก่ ยางธรรมชาติ , ยางสังเคราะห์ , ผงคาร์บอนแบล็ค ,
เส้นลวดขอบยางฯลฯ บริษัทฯมีนโยบายในการจัดหาวัตถุดิบทุกชนิดโดยพิจารณาจากคุณภาพ
ราคาและผู้ผลิตเป็นหลัก สำหรับปัญหาเกี่ยวกับการจัดซื้อโดยรวมแล้วก็มีปัญหาบ้าง
ในปีที่ผ่านมาจากราคาวัตถุดิบหลักคือยางธรรมชาติได้มีการปรับราคาขึ้นอย่างต่อเนื่องเกือบเท่าตัว
ซึ่งจะมีผลกระทบต่อต้นทุนของบริษัทพอสมควร
แต่ทางบริษัทฯได้ใช้ความพยายามอย่างยิ่งในการดำเนินการจัดซื้อจัดหาวัตถุดิบ
ตลอดจนการใช้เทคโนโลยีในเชิงวิศวกรรมคุณค่าเพื่อเสริมสร้างประสร้างประสิทธิภาพในกระบวนการดังกล่าว
ส่วนในด้านคุณภาพวัตถุดิบไม่มีปัญหาใดๆ

4.  ผลกระทบต่อสิ่งแวดล้อม

บริษัทฯมีโรงงานการผลิตผลิตภัณฑ์ของบริษัทอยู่ในจังหวัดปทุมธานีและพระนครศรีอยุธยาสำหรับวัตถุดิบที่ใช้ในการผลิตคือ
ยางธรรมชาติ , ยางสังเคราะห์ , ผงคาร์บอน , ผ้าใบที่ใช้ใน-อุตสาหกรรมยาง สารเคมี
และเส้นลวดสำหรับการสร้างขอบวงล้อ

ในส่วนของสภาวะสิ่งแวดล้อม
การดำเนินงานของโรงงานอยู่ภายใต้การควบคุมของสำนักงานอุตสาหกรรมจังหวัด
และกรมโรงงานอุตสาหกรรม
โดยบริษัทได้ปฏิบัติตามกฎหมายอย่างเคร่งครัดตลอดมาโดยเฉพาะอย่างยิ่งในเรื่องการปรับปรุงแก้ไขกระบวนการผลิตที่อาจส่งผลกระทบต่อสิ่งแวดล้อมทั้งในโรงงานและชุมชนใกล้เคียงเพื่อป้องกันและลดผลกระทบจากมลภาวะต่างๆ
เช่น ฝุ่น อันเนื่องมาจากการผลิต
ตลอดจนการดำเนินการอื่นๆโดยยึดมั่นในการจัดการควบคุมป้องกันมลภาวะที่เกี่ยวข้องกับการประกอบการและปรับปรุงสิ่งแวดล้อมอย่างต่อเนื่อง
โดยมีการนำไปปฏิบัติอย่างจริงจังและสม่ำเสมอ
จนปัจจุบันสามารถควบคุมอยู่ในระดับมาตรฐานของราชการแล้ว

นอกจากนี้ทางบริษัทยังได้แต่งตั้งเจ้าหน้าที่ของบริษัทเพื่อดูแลและรับผิดชอบด้านสิ่งแวดล้อม
และปฏิบัติตามกฎหมายด้านสิ่งแวดล้อมอย่างเคร่งครัด
อีกทั้งยังมีนโยบายและระบบควบคุมมิให้มีผลกระทบต่อสิ่งแวดล้อมที่ชัดเจนเพื่อพัฒนาให้เป็นสถานประกอบการที่ถูกสุขอนามัยไม่มีผลกระทบต่อสิ่งแวดล้อมด้วยจิตสำนึกในความรับผิดชอบต่อพนักงานและชุมชน

3.5 งานที่ยังไม่ส่งมอบ

  - ไม่มี -